BASES DE AXUDAS EMERGENCIA SOCIAL 2018.
ADMINISTRACIÓN LOCAL — Municipal — Baiona (Subvencións e axudas, 06/08/2018)

Por acordo da Xunta de Goberno Local de data 26 de xullo de 2018, aprobáronse as bases reguladoras para a concesión de axudas de emerxencia social para o ano 2018, e acordouse a aprobación da convocatoria en réxime de concorrencia competitiva, polo que ordena a súa publicación no BOP: O programa de AXUDAS BÁSICAS DE EMERXENCIA, pretende financiar no ano 2018, as demandas de urxente e puntual necesidade dos cidadáns do Concello, que se atopen en situación ou risco de exclusión social, con especial atención a aquelas persoas con menores ao seu cargo que se atopen nesa situación. Os servizos sociais comunitarios básicos do Concello de Baiona, como concello de menos de 20.000 habitantes da provincia de Pontevedra, solicitaron á Deputación de Pontevedra unha axuda 10.200€ para levar a cabo o programa de AXUDAS BÁSICAS DE EMERXENCIA (8.000€ para gastos correntes e 2.200€ para investimento), axustándose as presentes bases a dita convocatoria. Persoas cunha precariedade económica grave, contrastada polo departamento de Servizos Sociais, e familias usuarias de servizos sociais, pola súa problemática social contrastada. Establécese unha contía máxima dispoñible para cada unidade de convivencia de 1.000€, importe que abrangue a suma de axudas parciais que puideran concederse. A contía máxima da convocatoria, dependendo do tipo de axudas, é a que sigue: Daráselle prioridade a cubrir as necesidades alimentarias das familias con menores, que se atopen en situación ou risco de exclusión social. Terase en conta que as familias sexan ou foran perceptoras de axudas sociais como a RISGA, foran derivadas á ONG local para recibir alimentos, derivadas ao PGIS, ou ben estean incluídas no programa de educación familiar. Para os efectos desta convocatoria computaranse como membros da unidade familiar tódalas persoas que convivan no mesmo domicilio, sexa cal sexa a relación de parentesco. As subvencións ás que fai referencia esta convocatoria son compatibles coa percepción doutras subvencións, axudas ou ingresos para a mesma finalidade, procedentes de calquera das administracións e entes públicos ou privados, sempre que o conxunto das axudas percibidas en ningún caso supere o 100 % do custo da axuda subvencionada á persoa usuaria beneficiaria. No caso de superar este límite deberá comunicarse este feito, co obxecto de reducir o importe da subvención. A puntuación máxima a conseguir polos solicitantes non excederá de 20 puntos, de conformidade cos seguintes criterios: 1. Circunstancias persoais, familiares e/ou sociais que se xustifiquen debidamente. Puntuación: 2. Precariedade da vivenda, sempre que sexa debidamente xustificado o importe mensual, o custe tanto de aluguer de vivenda como de pago de hipoteca.3. Cómputo de ingresos económicos. Tódolos requisitos económicos están baseados en datos referidos ao ano comprendido entre xullo do 2017 e xullo do 2018. Se establece un baremo económico que ten en conta o número de convivintes e os ingresos da unidade de convivencia en relación ás contías establecidas no ano 2018, para a RISGA (403,38€ mais os complementos familiares), incrementado nun 20%. Computaranse como membros da unidade familiar, tódalas persoas que convivan no mesmo domicilio, sexa cal sexa a relación de parentesco: 4. Por criterio profesional, debidamente xustificado poderá concederse hasta 10 puntos; como poidan se-los seguintes: 1. Para gastos correntes: a) Alimentación. Destinadas á compra de alimentos perecedoiros como complemento ás achegas entregadas pola ONG local “Ayuda al mundo necesitado”, como entidade de iniciativa social que realiza reparto de alimentos ao longo do ano ás persoas e familias derivadas dende o departamento de Servizos Sociais. Así mesma, para alimentos de bebés ou persoas con dietas especiais debido a restricións alimenticias prescritas por un facultativo (celíacos, diabéticos, etc…). No relativo aos gastos de alimentación só se admitirá o gasto en produtos de primeira necesidade; é dicir: cereais, lácteos, peixe, carne, legumes, verduras, froita. Non se admitirá o gasto en bebidas de ningún tipo, sexan ou non alcohólicas, chocolates, doces, así como produtos que non sexan considerados como básicos, agás excepcións debidamente xustificadas. O detalle dos produtos que serán obxecto da axuda virá sinalado nas instrucións que ao respecto se sinalen polo departamento de servizos sociais. b) Uso da vivenda. Destinadas a posibilitar que se continúe habitando a vivenda habitual, que impidan o inicio dun proceso de desafiuzamento: c) Pagamento de recibos. Destinadas a evitar a perda de subministracións básicas da vivenda e paliar situacións de empobrecemento enerxético: recibo de electricidade, gas, gasóleo ou auga. Non se admitirá o gasto do teléfono, xa sexa fixo ou móbil. d) Pagamento de produtos de hixiene e limpeza. Destinados á compra de produtos básicos de uso común para a limpeza da vivenda (lixivia, deterxente para lavalouza e outros) e de produtos de aseo persoal (xabón, desodorizante, produtos de hixiene feminina, etc.). Non se admitirá o gasto en colonias, perfumes. O detalle dos produtos que serán obxecto da axuda virá sinalado nas instrucións que ao respecto se sinalen polo departamento de servizos sociais. e) Pagamento de produtos farmacéuticos. Destinadas ao pago de produtos farmacéuticos prescritos por un facultativo especialista e/ou polos médicos de atención primaria. A axuda solicitada referirase á achega que deba facer o usuario por non estar cuberta polo SERGAS. f) Pagamento de desprazamentos. Destinadas ó pagamento de desprazamentos a recursos asistenciais ou sanitarios fóra do propio concello cando sexan debidos a tratamentos, xestións ou actividades que non poidan ser levadas a cabo dentro deste. Así mesmo, realizaranse pagos de desprazamentos dentro do propio concello cando estes sexan motivados polas xestións ou actividades relacionadas co programa de educación familiar, servizo de axuda no fogar, ou asistencia a recursos sociais, educativos ou sanitarios do propio concello. g) Pagamento de lentes e audiófonos. Axudas destinadas ao pagamento parcial ou total de audiófonos para aquelas persoas que teñan diagnosticado un déficit auditivo e teñan prescrita esta axuda técnica. Así mesmo financiaráselle a compra de lentes a persoas cun déficit visual diagnosticado e que necesiten o seu uso. h) Pagamento de gastos derivados de tratamentos de odontoloxía. Axuda destinada ao pagamento de tratamentos odontolóxicos non financiados polo Servizo Público de Saúde para persoas usuarias que teñan un informe odontolóxico previo do centro de saúde que lle corresponda, sempre que estea xustificada a súa necesidade. i) Axudas de apoio á infancia/persoas con discapacidade. No caso de menores de idade e/ou persoas con grave discapacidade superior ó 65 % poderase conceder axudas destinadas a facer fronte a gastos non incluídos nos puntos anteriormente mencionados nesta base quinta que posibiliten a súa continuidade no medio familiar. Estes gastos deberán incidir directamente na calidade de vida dos beneficiarios e ir acompañados do correspondente informe social que xustifique a súa necesidade.2. Para investimentos: a) Adquisición de electrodomésticos básicos. Axudas destinadas á compra de electrodomésticos básicos (lavadora, quentador, cociña, frigorífico,.) que contribúan a favorecer a inclusión social das persoas máis desfavorecidas. b) Mellora da vivenda: Axudas para o acondicionamento e habitabilidade da vivenda. c) Pagamento de produtos de apoio. Axuda destinada ao pagamento de produtos de apoio para persoas con algunha discapacidade ou dependencia que non lle poidan facer fronte ao gasto por si mesmas. Enténdese por produto de apoio aquel dispoñible no mercado ou fabricado especialmente para previr, compensar, controlar, mitigar ou neutralizar deficiencias, limitacións na actividade e restricións na participación: camas articuladas, guindastres, colchóns antiéscaras, cadeiras e barras de ducha ou baño, andadores etc. As solicitudes se presentarán no Rexistro Xeral do Concello de Baiona, de luns a venres ou nos lugares establecidos no art.16.4 da Lei 39/2015, de 1 de outubro, do Procedemento Administrativo Común das Administracións Públicas. No caso de presentar a solicitude nunha oficina de Correos farase nun sobre aberto para que sexa datada e sellada polo funcionario correspondente. A presentación da solicitude implicará que se autoriza ao Concello para o tratamento automatizado de tódolos documentos contidos nela. O prazo de presentación de solicitudes será de trinta días naturais, a partir do día seguinte á publicación no Boletín Oficial da Provincia do extracto das presentes bases que serán remitidas á dito diario oficial pola Base de Datos Nacional de Subvencións, previa presentación das bases da convocatoria no BOP de Pontevedra. As solicitudes presentadas fora do prazo anteriormente establecido non serán admitidas nesta convocatoria. As solicitudes formalizaranse en modelo normalizado (ANEXO I), no cal se deberá indicar a cantidade solicitada. Este formulario, debidamente cuberto, deberá ser asinado por un membro responsable da unidade de convivencia. Ditos modelos se facilitarán no Concello de Baiona, no departamento de servizos sociais, ou na páxina web do Concello: www.baiona.org.Ademais, se achegará a seguinte documentación: A documentación que xa conste actualizada no departamento de servizos sociais, non deberán presentala. Dende os Departamentos de Servizos Sociais e Intervención consultarase o Padrón municipal para comprobar a convivencia efectiva no mesmo dos membros da unidade familiar. Asemade realizaranse as xestións oportunas dende o Concello para comprobar que ningún convivinte figura no Catastro, ou no caso de que si figuren, a suma dos valores catastrais de tódolos convivintes, non sexa superior a 50.000 euros, tanto por bens inmobles urbanos ou rústicos. De existir algún defecto na solicitude ou documentación adxuntos, seralle notificado ao interesado/a para que nun prazo de 10 días emende o defecto ou achegue os documentos preceptivos, con indicación de que si non o fixera considerarase desistido na súa petición despois da correspondente resolución, de conformidade co disposto no artigo 68 da Lei 39/2015, de 1 de outubro, do Procedemento Administrativo Común das Administracións Públicas.1. A instrución do procedemento de concesión das axudas correspóndelle á Comisión de Valoración, que estará constituída pola Concelleira de servizos sociais e ó persoal técnico do departamento de servizos sociais do Concello, as cales realizarán de oficio as actuacións que estimen necesarias para a determinación, ou coñecemento e a comprobación dos expedientes.2. A comisión examinará cada unha das solicitudes presentadas, e aplicará os criterios de valoración aprobados nas presentes bases, a fin de establecer unha prelación entre as mesmas e formular a correspondente proposta de adxudicación a prol de aquelas que obtiveran maior valoración.3. A contía da subvención que se outorgará a cada beneficiario será proporcional á puntuación obtida, e as contías solicitadas polos beneficiarios, sen que en ningún caso se poda superar o límite de crédito orzamentario dispoñible. No caso de que a contía das solicitudes aprobadas exceda o límite de crédito orzamentario, esta prelación se realizará atendendo a cada tipoloxía das axudas sinaladas no punto 6.4. A proposta de adxudicación deberá expresar a relación de solicitantes para os que se propón a concesión da subvención, a súa contía individual, así como a puntuación obtida por cada un, por aplicación dos criterios de valoración.5. O órgano competente para a resolución das solicitudes de subvención é a Xunta de Goberno Local, previa proposta da Comisión de Valoración.6. Transcorridos tres meses a partir do día seguinte ao que remate o prazo de presentación da solicitude sen que os interesados obteñan unha resposta expresa, entenderase desestimada a petición. Unha vez notificadas as axudas polo Concello procederase ao seu pago anticipado de aproximadamente o 50% da axuda concedida aboándose directamente aos beneficiarios, ao número de conta sinalado na súa solicitude. Segundo a valoración profesional do persoal técnico dos servizos sociais, o pago da axuda se poderá facer directamente no número de conta da empresa/comercio onde se adquira o produto solicitado, mediante un pago delegado, no que constará o número de conta do establecemento. Unha vez recibidos os fondos, os beneficiarios, nun prazo máximo de 15 días, presentarán no Rexistro de entrada do Concello, a documentación xustificativa: facturas orixinais ou documentos análogos con valor probatorio no ámbito mercantil e administrativo polo importe da axuda concedida, documentos nos que se poña de relevo que os gastos que figuran nesa factura se aplicaron á finalidade para a que foi concedida a axuda. Nas citadas facturas deberá figurar “pagado” e o selo do establecemento correspondente. Non se admitirá tíckets de supermercado, deberá presentarse obrigatoriamente factura do establecemento polo importe da compra, acompañada do tícket no que figure detallado o importe e conceptos da compra. No caso de gastos de alimentación e/ou gastos de hixiene e limpeza non se admitirán facturas de importe inferior a 15€. Este mesmo criterio, se aplicará, preferentemente, nos casos de axudas para farmacia. No caso de gastos de subministro de enerxía ou gas, a factura deberá vir a nome do beneficiario da axuda. Si se trata dun inmoble de aluguer e figura a nome do propietario da vivenda, deberá acompañarse do contrato de arrendamento. As devanditas facturas deberán vir acompañadas do xustificante de pagamento, xa sexa por transferencia bancaria, ingreso en conta ou xiro postal onde figure como pagador o beneficiario da axuda. O pagamento de facturas por importe superior a 100 € debe realizarse, necesariamente, a través de transferencia bancaria, ou tarxeta bancaria, en cumprimento do sinalado nas Bases reguladoras das axudas de emerxencia social da Deputación de Pontevedra, publicadas no BOP do 02/04/2018. Non poderá admitirse que nunha factura de importe superior a 100 €, sexan fraccionados os pagos, co gallo de eludir este requisito. Unha vez xustificada adecuadamente a axuda percibida no primeiro pago (aproximadamente o 50% do total), procederase o ingreso do importe restante. O prazo máximo para a xustificación das subvencións percibidas será o 1 de decembro de 2018. Procederá o reintegro total ou parcial das cantidades percibidas cando a xustificación da subvención non se axuste ó sinalado nas presentes bases, ou ben, non se teña presentado xustificación algunha, previo requirimento por parte do departamento de Servizos Sociais, de conformidade co sinalado no artigo 70 do Real Decreto 887/2006 de 21 de xullo, polo que se aproba o regulamento da Lei 38/2003, Xeral de Subvencións, o cal sinala que transcorrido o prazo establecido de xustificación sen tela presentado ante o órgano administrativo competente, este requirirá ó beneficiario para que no prazo sinalado no requirimento, a presente. A falta de presentación da xustificación no prazo establecido neste apartado comportará a perda do dereito ó cobro total ou parcial da subvención, a esixencia do reintegro e demais responsabilidades establecidas na Lei de Subvencións e Regulamento de desenvolvemento Esta convocatoria terá vixencia ata o 31 de decembro de 2018. Estas axudas rexeranse polo establecido nestas bases, polo establecido nas bases publicadas no BOP nº 63 do BOP do 2 de abril do 2018, e polo sinalado na Lei 38/2003, Xeral de Subvencións e Real Decreto 887/2006 de 21 de xullo ANEXOS.—Tódos os anexos destas bases para a solicitude e a xustificación destas subvencións serán facilitados no departamento de servizos sociais, ou ben a través da páxina web de concello de Baiona: www.baiona.org” O Alcalde. Rafaela Pilar Kadidiatou Roncancio Frone, na data sinalada no marxe deste documento asinado electronicamente